น้ำมันดิบปิดพุ่ง 2.99 ดอลล์
สัญญาน้ำมันดิบปิดพุ่ง 2.99 ดอลลาร์ ที่ 106.52 ดอลลาร์/บาร์เรล หลังสต็อกน้ำมันดิบสหรัฐร่วง
29 ต.ค. 2565

สัญญาน้ำมันดิบปิดพุ่ง 2.99 ดอลลาร์ ที่ 106.52 ดอลลาร์/บาร์เรล หลังสต็อกน้ำมันดิบสหรัฐร่วง
สัญญาน้ำมันดิบเวสต์เท็กซัส (WTI) ตลาดนิวยอร์กส่งมอบเดือนส.ค.พุ่งขึ้น 2.99 ดอลลาร์ ปิดที่ 106.52 ดอลลาร์/บาร์เรล  ส่วนสัญญาน้ำมันดิบเบรนท์ (BRENT) ส่งมอบเดือนส.ค.ที่ตลาดลอนดอน เพิ่มขึ้น 70 เซนต์ ปิดที่ 108.51 ดอลลาร์/บาร์เรล
น้ำมันดิบพุ่งขึ้นหลังจากทางการสหรัฐเปิดเผยว่าสต็อกน้ำมันดิบร่วงลงมากกว่าที่คาดการณ์ไว้ในรอบสัปดาห์ที่แล้ว ซึ่งทำให้นักลงทุนมีความเชื่อมั่นว่าความต้องการพลังงานในสหรัฐยังคงแข็งแกร่ง
สำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐร่วงลงอย่างหนักในรอบสัปดาห์สิ้นสุดวันที่ 5 ก.ค. โดยสต็อกน้ำมันดิบร่วงลง 9.9 ล้านบาร์เรล แตะ 373.9 ล้านบาร์เรล หนักกว่าที่นักวิเคราะห์คาดการณ์ว่าจะลดลง 3.3 ล้านบาร์เรล